Cuneiform Tablet Kt 94/k 1297 (AKT 6a 220)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na ma-ma-ḫi-ir lá-qé-ep a-lá-ḫi-im ù šu-IŠTAR qí-bi-ma um-ma en-um-a-šur-ma ta-áš-pu-ra-nim um-ma a-tù-nu-ma um-me-a-nu a-bi-kà ma-lá i-na pá-ni-tim tù-<gap>-um ma-ag-ru-kà a-ḫu-a-tù-nu 4 a-tù-nu a-na ṣé-er um-me-a-ni a-bi-ni pu-nu-a-ma a-wa-tí-ni ga-me-ra-ma URUDU-um ša ú-ṣú-ur-ša-a-šur il₅-qé-ú i-na KÙ.BABBAR-pí-šu li-iṣ-ḫi-ir a-<gap> ki-ma ra-mì-ni <gap> ki-ma i-<gap> <big_gap>-a-ma <big_gap>-ta-a a-na-ku ù a-lá-ḫu-um lu ni-iš-qú-ul šu-ma um-me-a-nu a-bi-ni i-pá-lu-ḫu-ma ni-iš a-lim{ki} lá i-ta-mu-ú ma-lá a-wa-tim i-na pá-ni-tim ú-kà-i-lu a-wa-tum lu-up-ta a-wa-tim ga-me-ra-ma ik-ri-bu-um i-na ba-ri-ku-nu li-qí-bi-ma i-na a-lá-ki-a a-na-ku ù a-lá-ḫu-um mu-ta-a KÙ.BABBAR lu ni-iš-qú-ul a-ḫu-a a-tù-nu a-na pá-ni-a tí-ir-ta-ku-nu iš-tí ṣú-ḫa-ri-a a-ni-tum lá a-ni-tum li-li-kam-ma ṭé-mì-i lu ṣa-áb-ta-am a ba-ri-ku-nu i-na e-ra-bi₄-a a-wa-tí i-na a-ma-ri-a e i-ba-al-ku-ta-a-nim šu-ma a-tù-nu a-na ta-<gap> <gap> ta-ša-ḫu-ṭá a-dí a-lá-ki-a i ba-ri-ku-nu a-na lá na-ba-al-ku-tim li-qí-bi